cyanic-selkie/wikianc huggingface dataset:
Ամբրակիա
Ամբրակիա, (Ἀμβρᾰκία), Ամպրակիա (Ἀμπρίκία), հին հունական պոլիս Հունաստանի արևմտյան մասում։ Տեղակայված է Արախթոսի գետի ափին, ժամանակակից Արտայի տարածքում։ Ամբրակիան հիմնադրվել է կորնթացիների կողմից մ.թ.ա. 7-ից 3-2-րդ դարերում, եղել է Էպիրոսի թագավորության մայրաքաղաքը։
Պատմություն
Հին հունական առասպելներում քաղաքի հիմնադիրն է Ամվրաքսը, Ֆեսպրոտի որդին։ Մեկ այլ տարբերակի համաձայն` քաղաքի հիմնադրումը վերագրվում է Ամվրակիային, որը դրիոպների արքայի դուրստրն էր։ Հյուսիսում ամբրակիացիների հարևաններն էին մոլոսները, իսկ արևելքում` դրիոպները (աֆամանյան ցեղերից մեկը)։
Ենթադրվում է, որ քաղաքը հիմնադրվել է մ.թ.ա. 650 և 625 թվականներին Գորգի կողմից, որը կորնթոսյան բռնակալ Կիպսելիուսի որդին էր ։ Պարսպապատ քաղաքը դարձել էր կորնթացիների հենակետերից մեկը` Էլլադայից Մեծ Հունաստան ձգվող ծովային երթուղու վրա։ Քաղաքի բնակիչները զբաղվում էին գյուղատնտեսությամբ, ձկնորսությամբ, նավաշինության համար կիրառվող փայտի վերամշակմամբ, ինչպես նաև քաղաքի ձեռներեցների արտադրանքը արտահանում էին Էպիրոս։ Գորգի որդու՝ Պերանդրիայի հեռանալուց հետո Ամբրակիայում հաստատվում է ժողովրդավարական կառավարման ձևը։
Քանի որ Ամբրակիան համահունական միության մասն էր կազմում, մասնակցել է հույն-պարսկական պատերազմներին։ Նրա նավերից յոթը մասնակցել են Սալամինի ծովամարտին։ Ամբրակիան սերտ առևտրական կապեր ուներ Կորինթոսի հետ և նրա հավատարիմ դաշնակիցն էր։ Մ.թ.ա. 433 թվականին միասին պատերազմում են հակառակորդ Կերկիրայի դեմ։ Պելեպոնեսյան պատերազմի սկզբին ամբրակիացիները հետևում են կորինթոսցներին և հանդես գալիս որպես Սպարտայի համակիր։ Իսկ հարակից քաղաքները՝ Ամֆիլոքիան և Ակարնանիան, Աթենքի կողմնակիցներն էին։ Մ.թ.ա. 426 թվականին Իդոմենեի ճակատամարտում նրանց միացյալ զորքը ջախջախում է ամբրակիացիներին, և այդ պատմությունը թուլացնում է քաղաքի ուժերը։
Մ.թ.ա. 338 թվականին Մակեդոնիացի Փիլիպոս II-ը նվաճում է Ամբրակիան։ Թեև քաղաքը չէր հանձնվում, սակայն ստիպված է լինում ընդունել մակեդոնյան կայազորին։ Մ.թ.ա. 294 թվականին Ամբրակիան անցնում է էպիրոսյան թագավոր Պյուռոսի տիրապետության տակ, որը դարձնում է այն իր պետության մայրաքաղաքը ։ Հաջորդ տասնամյակների ընթացքում քաղաքը ծաղկում է ապրում, փողոցները ձևավորվում են պալատներով, տաճարներով, թատրոններով, բազմաթիվ քանդակներով։
Մ.թ.ա. 189 թվականին Ամբրակիան պաշարում է հռոմեական բանակը՝ Մարկոս Ֆուլվիոս Նոբիլիորի հրամանատարությամբ։ Երկար ժամանակ հռոմեացիները չէին կարողանում հաջողության հասնել, բայց բանակցությունների ընթացքում ստիպում են ամբրակիացիներին զենքերը վայր դնել։ Մարկոս Ֆուլվիուսը հրամայում է ապամոնտաժել քաղաքի բոլոր քանդակները և տանում դրանք Հռոմ։ Զավթիչները Ամբրակիային շնորհում են ազատ քաղաքի կարգավիճակ։ Երբ կայսր Օգոստոս Օկտավիանոսը Էպիրոսի հարավ-արևմտյան մասին կից հիմնում է Նիկոպոլիս քաղաքը, ամբրակիացիների մեծ մասը ստիպված է լինում տեղափոխվել այնտեղ, և Ամբրակիան աստիճանաբար դատարկվում է։ Արդեն բյուզանդական ժամանակներում, հին պոլիսի տարածքում ձևավորվում է նոր բնակավայր, որը կրում էր Արտա անունը։ Հինավուրց քաղաքից միայն պահպանվել են ամրաշեն պարսպի մնացորդները։
Ծանոթագրություններ
Կատեգորիա:Համաշխարհային ժառանգություն Հունաստանում Կատեգորիա:Հին Հունաստանի քաղաքներ Կատեգորիա:Հին Հունաստանի աշխարհագրություն
Մարգարիտա (այլ կիրառումներ)
Մարգարիտա, կարող է վերաբերել՝
Սանտ Ագատա Ֆելտրիա
Սանտ Ագատա Ֆելտրիա (Sant'Agata Feltria), կոմունա Իտալիայի Էմիլիա Ռոմանիա մարզի Ռիմինի գավառում։ Բնակչությունը ըստ 2008 թվականի տվյալների կազմում է 2325 մարդ, բնակչության խտությունը՝ 29 մարդ/կմ² մակերես։ Զբաղեցնում է 79 կմ² մակերես։ Փոստային ինդեքս՝ 61019, հեռախոսային կոդ՝ 0541։
Բնակավայրի հովանավորն է Սուրբ Sant’Agata։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Մարեկ Չեխ (այլ կիրառումներ)
Մարեկ Չեխ, կարող է վերաբերել՝
Ալիս Հերց-Զոմմեր
Ալիս Հերց-Զոմմեր (Alice Sommer, ), չեխոսլովակ և իսրայելցի դաշնակահարուհի, երաժշտական մանկավարժ, հուշագիր։
Կենսագրություն
Ալիս Հերցը (ամուսնական ազգանունը՝ Զոմմեր) և նրա երկվորյակ քույրը՝ Մարիաննան, ծնվել են Պրահայում՝ առևտրական Ֆրիդրիխ Հերցի (1853—?) և նրա կնոջ՝ Սոֆյա Շուլցի (1868-1942) ընտանիքում ։ Ալիսը սովորել է դաշնամուր նվագել իր ավագ քրոջ՝ Իրմայի (1892-1969) մոտ, իսկ ավելի ուշ՝ Վացլավ Շտեպանի և Պրահայի երաժշտության և թատրոնի գերմանական ակադեմիայում՝ Կոնրադ Անզորգի մոտ։ 1931 թվականին ամուսնացել է գործարար Լեոպոլդ Զոմմերի հետ (1905-1944), որը ևս սիրողական երաժիշտ էր։ Նրանց միակ որդին՝ Ռաֆայել Զոմմերը (1937-2001) դարձել է թավջութակահար ։
Ալիսը 1943 թվականի հուլիսին ամուսնու և որդու հետ որպես հրեուհի տեղափոխվել է Թերեզիենշտադտի համակենտրոնացման ճամբար (որտեղից նրա ամուսինը ուղարկվել է Օսվենցիմ և մահացել է Դախաուում)։ Նրա ծնողները ավելի վաղ են ներկալվել և նույնպես մահացել են ։ Խորհրդային զորքերի կողմից Թերեզիենշտադտի ազատագրումից հետո Ալիս Հերց-Զոմմերը վերադարձել է Պրահա, իսկ 1949 թվականին բնակություն է հաստատել Իսրայելում, որտեղ դասավանդել է Երուսաղեմի Ռուբինի անվան երաժշտության և պարի ակադեմիայում։ 1986 թվականից ապրել է Լոնդոնում։
2012 թվականին Կարոլայն Սթոսինգերը (Caroline Stoessinger) Ալիս Հերց-Զոմմերի հետ զրույցների հիման վրա հրատարակել է «A Century of Wisdom: Lessons From the Life of Alice Herz-Sommer — the World’s Oldest Living Holocast Survivor» գիրքը, որը հետագայում վերահրատարակվել է 26 երկրներում։ Նա նաև դարձել է «Ալիսայի դաշնամուրը» (Melissa Müller, Reinhard Piechocki «Ein Garten Eden inmitten der Hölle», գերմաներեն, 2006) գրքի և «The Lady in Number 6» վավերագրական ֆիլմի հերոսուհին, որը 2014 թվականին «Օսկարի» է արժանացել ։
Ալիսի քույրը՝ Իրման, 1914 թվականին ամուսնացել է փիլիսոփա և հրապարակախոս Ֆելիքս Վելչի հետ։
Ալիս Հերց-Զոմմերը մահացել է 2014 թվականի փետրվարի 23-ին, 110 տարեկան հասակում, Լոնդոնի հիվանդանոցում  ։
Ծանոթագրություններ
Կատեգորիա:Չեխ երաժիշտներ Կատեգորիա:Հրեա երաժիշտներ Կատեգորիա:Հոլոքոստից փրկվածներ Կատեգորիա:Չեխ դաշնակահարներ Կատեգորիա:Բրիտանացի երկարակյացներ Կատեգորիա:Չեխ գրողներ Կատեգորիա:Հրեա գրողներ Կատեգորիա:Արտագաղթածներ Կատեգորիա:Երաժշտական մանկավարժներ
Կոբելյակիի շրջան
Կոբելյակիի շրջան (Кобеляцький район), շրջան Ուկրաինայի Պոլտավայի մարզում։
Ստեղծվել է 1925 թվականին։ Վարչական կենտրոնը՝ Կոբելյակի ։
Շրջանը Ուկրաինայի 2020 թվականի հուլիսի 20-ի վարչական բարեփոխման արդյունքում լուծարվել է. նրա տարածքը միացվել է Պոլտավայի շրջանին (ամբողջ մարզում թողնվել է ընդամենը չորս շրջան) : Լուծարումից առաջ անցկացված մարդահամարի տվյալներով շրջանի բնակչության թվաքանակը եղել է 40.172:
Աշխարհագրություն
Շրջանի տարածքի մակերեսը կազմում է 1800 կմ²։
Բնակչություն
2001 թվականի մարդահամարի արդյունքներով շրջանում բնակվում էր 54144 մարդ։ Բնակչության խտությունը կազմում էր 30,08 մարդ/կմ²։
Արտաքին հղումներ
Կատեգորիա:Պոլտավայի մարզ Կատեգորիա:Ուկրաինայի շրջաններ
Քորնել Ուեսթ
Քորնել Ռոնալդ Ուեսթ (անգլ.՝ Cornel Ronald West, ), ամերիկացի փիլիսոփա, աստվածաբան, գրող, գրաքննադատ, դերասան և քաղաքացիական իրավունքների պաշտպան։ Սովորել է Հարվարդի և Փրինսթոնի համալսարաններում։ ԱՄՆ-ի Դեմոկրատական սոցիալիստներ ասոցիացիայի անդամ է։ Նյույորքյան թեոլոգիական սեմինարիայի կրոնական փիլիսոփայության և քրիստոնեության պրոֆեսոր ։
Արտաքին հղումներ
Կատեգորիա:20-րդ դարի փիլիսոփաներ Կատեգորիա:21-րդ դարի փիլիսոփաներ Կատեգորիա:Հարվարդի համալսարանի շրջանավարտներ Կատեգորիա:Ամերիկացի սոցիալիստներ Կատեգորիա:Փրինսթոնի համալսարանի շրջանավարտներ Կատեգորիա:Պոստմոդեռնիզմ Կատեգորիա:Ամերիկացի փիլիսոփաներ Կատեգորիա:Ամերիկացի քննադատներ Կատեգորիա:Ամերիկացի գրողներ Կատեգորիա:Ամերիկացի դերասաններ Կատեգորիա:Ամերիկյան փիլիսոփայական ընկերության անդամներ
Օսունա (երգիչ)
Խուան Կառլոս Օսունա Ռոսադո (Juan Carlos Ozuna Rosado, ), պուերտոռիկացի երգիչ, որը հիմնականում հանդես է գալիս ռեգետոն ժանրում։
Սկիզբ
Օսունան սկսել է երգեր գրել 13 տարեկանից։ Նրա դեբյուտը կայացել է 2012 թվականին «Imaginando» երգով, J Oz մականունի ներքո։ Ճանաչում է գտել Musicologo & Menes-ի հետ աշխատելու ժամանակ։ 2014 թվականին նա պայմանագիր է կնքել Golden Family Records-ի հետ և սկսել է թողարկել իր երգերը YouTube-ում ։ Նույն թվականին նա թողարկել է «Si No Te Quiere» երգը, սկզբնական շրջանում՝ D.OZi ռեփերի կողմից ձայնագրված։ Կոմպոզիցիան մեծ հաջողություն ունեցավ ռադիոյում և դարձավ հիթ Լատինական Ամերիկայում։ Այդ պահից սկսած նա ելույթներ սկսեց ունենալ Հարավային Ամերիկայի տարբեր շոուներում։
Ճանաչում
2016 թվականի սկզբին Օսունան DJ Luian-ի, Mambo Kingz-ի, De La Ghetto-ի, Arcángel-ի и Anuel AA-ի համագործակցության շնորհիվ թողարկեց «La Ocasión» երգի տեսահոլովակը։ Երգը հասավ մինչև  Billboard  չարթի «Hot Latin Songs» աղյուսակի 22-րդ հորիզոնականը։ Մարտին երգիչը թողարկեց նաև «No Quiere Enamorarse» երգի ռեմիքսը՝ Դեդի Յանկիի հետ միասին։ Սեպտեմբերին թողարկեց «Dile Que Tú Me Quieres» սինգլը, որը գրավեց 13-րդ հորիզոնականը Billboard-ի տարվա լատինական չարթում։ Ինչպես նաև այդ աղյուսակում են հայտնվել երգչի «Si Tu Te Marido Quiere (Remix)» և «En La Intimidad» երգերը ։
2017 թվականի Օսունան հաջողակ սինգլներ թողարկեց։ Նրա սինգլներ «Criminal»-ը (Նատի Նատաշայի հետ միասին) և «Ahora Dice»-ը (Քրիս Ջադայի, Ջեյ Բալվինի և Arcángel-ի հետ միասին) միլիարդից ավելի դիտումներ ունեցան YouTube-ում ։ Ներկայումս  Օսունան համարվում է ամենադիտված իսպանալեզու արտիստներից մեկը տեսահոստինգում. նրա ալիքի դիտումների քանակը անցում է 7,5 միլիարդը, իսկ ամբողջ հոլովակներինը՝ 10 միլիարդը ։
2017 թվականի դեկտեմբերին երգիչը Cardi B-ի մասնակցությամբ թողարկեց «La Modelo» սինգլը ։
Արտաքին հղումներ
Կատեգորիա:Պուերտոռիկացի երգիչներ Կատեգորիա:21-րդ դարի ամերիկացի երգիչներ
Սեն Սոֆլիե
Սեն Սոֆլիե (Saint-Sauflieu), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 896 մարդ, բնակչության խտությունը` 115.46 մարդ/կմ²։ Բնակավայրը զբաղեցնում է 7.76 կմ² տարածք։
Աշխարհագրություն
Գտնվում է Փարիզ քաղաքից 105 կմ հյուսիս, Ամյեն քաղաքից 13 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 639 աշխատունակ (15-64 տարեկան) բնակիչ, որոնցից ակտիվ էին 472-ը, իսկ ոչ ակտիվները` 167։ Ակտիվության ցուցանիշը կազմում է 73,9 %։ 472 աշխատունակ մարդկանցից աշխատել է 439 անձ (236 տղամարդ և 203 կին)։ Գործազուրկ են եղել 33 անձ (19 տղամարդ և 14 կին)։ 167 անաշխատունակներից 61-ը եղել են աշակերտներ կամ ուսանողներ, 69-ը` թոշակառուներ, իսկ 37-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Մարթա (այլ կիրառումներ)
Մարթա, կարող է վերաբերել՝
Բռնաբարության միջադեպ Օկինավայում (1995)
Բռնաբարության միջադեպ Օկինավայում (沖縄米兵少女暴行事件, Okinawa rape incident), տեղի է ունեցել 1995 թվականի սեպտեմբերի 4-ին, Ճապոնիայի Օկինավա կղզում։ Կղզում տեղակայված ամերիկյան բանակի Հենսեն («Camp Hansen») ճամբարի երեք զինվորներ առևանգել և ապա բռնաբարել են 12-ամյա մի ճապոնուհու։
Միջադեպ
1995 թվականի սեպտեմբերի 4-ին ռազմաբազայի երեք զինվորներ՝ ծովային Մարկուս Ջիլը (Marcus Gill), ծովային հետևակներ Ռոդրիգո Հարփը (Rodrico Harp) և Քենդրիք Լեդեթը (Kendrick Ledet) առևանգել են 12-ամյա դպրոցական ճապոնուհուն, վարձակալած ավտոֆուրգոնում ծեծել, կպչուն ժապավենով փակել բերանն ու աչքերը, կապել ձեռքերը և խմբովի բռնաբարել ։
Արձագանք
Հանցագործությունն առաջացրեց 1960 թվականից նախադեպը չունեցած բողոքի գործողություններ, որոնց հիմնական պահանջը ամերիկյան ռազմաբազայի փակումն էր։ 1960 թվականից նախադեպը չունեցած բողոքի հակաամերիկյան ալիքը պատճառ դարձավ, որպեսզի ԱՄՆ-ի նախագահ Բիլ Քլինթոնը և Ճապոնիայի վարչապետ Ռիուտարո Հաշիմոտոն հրատապ հանդիպում ունենան և ապա սեպտեմբերի 29-ին, երբ Ճապոնիայի կողմից պաշտոնական մեղադրանք առաջադրվեց ամերիկացի զինծառայողներին, նրանք հանձնվեցին ճապոնական կողմին։
Օրինական դաշտը այդ պահին
Այդ պահի դրությամբ գործող ԱՄՆ-Ճապոնիա ռազմաբազայի կարգավիճակի վերաբերյալ պայմանագրի համաձայն, ամերիկացի զինվորների վրա տեղի օրենքները չէին տարածվում։ Չնայած հանցագործությունն իրականացվել էր ԱՄՆ ռազմաբազայից դուրս, զինծառայողները ձերբակալվել են սեպտեմբերի 6-ին և պահվել ամերիկյան ռազմաբազայի տարածքում, որը տևել է ընդամենը 25 օր։
Հետաքննություն և դատ
Չնայած այն լուրերին, թե կասկածյալները ազատ շարժվում են ամերիկյան ռազմաբազայի տարածքում և համբուրգերներ ուտում, կասկածյալները բանտարկված էին ռազմական բանտում՝ մինչև ճապոնական կողմի մեղադրանք առաջադրելը ։ Չնայած կասկածյալները ամեն օր տարվում էին Նահա հարցաքննության , բայց նրանց ճապոնական կողմին հանձնած չլինելը բողոքների առիթ տվեց ։
Հանցագործությունից մեկ տարի անց՝ 1996 թվականին, Ճապոնիայի դատարանը մեղավոր ճանաչեց ամերիկացիներին և ճապոնական օրենքների համաձայն զինվորներից երկուսին՝ 10-ական, մեկին՝ վեց և կես տարվա ազատազրկման դատապարտեց։ Հանցագործությունն իրականացնողների ընտանիքներից տուժող կողմին փոխհատուցում տրամադրելու պահանջ ներկայացվեց։ Ամերիկացի զինվորները պատիժը կրեցին ճապոնական բանտերում, իսկ ԱՄՆ ռազմաբազայի վերաբերյալ պայմանագիրը վերանայվեց՝ նվազեցնելով ամերիկյան ռազմաբազայի տարածքը և զինծառայողների թվաքանակը։
Պատիժը կրելուց հետո
Երեք հանցագործների ազատազրկումը անցել է ճապոնական բանտերում, նրանք ազատ են արձակվել 2003 թվականին։ Պատիժը կրելուց հետո Ռոդրիգո Հարփը քննադատել է ճապոնական բանտային պայմանները, ասել է, որ բանտային աշխատանքը էլեկտրոնիկայի արտադրության ասպարեզում հավասար էր ստրկական աշխատանքի ։
Քենդրիք Լեդեթը, ով հայտարարել էր, որ չի բռնաբարել աղջկան, մահացել է 2006 թվականին։ Նա հայտնաբերվել է Քենեսոյի պետական համալսարանի ուսանող Լոուրեն Քուփերի բնակարանի երկրորդ հարկում, սեռական մերձեցումից հետո սպանել էր նրան (ըստ երևույթին խեղդել), որից հետո ինքնասպանություն էր գործել կտրելով բազկերակները ։
Այլ հանցագործություններ
1972 թվականից սկսած Օկինավայում ամերիկյան զինվորականները կատարել են 4700 հանցագործություն, որից 12 սպանություն և 110 բռնաբարություն (1997 թվականի դրությամբ) ։
2002 թվականին ԱՄՆ զինուժի սերժանտը ճապոնական դատարանի կողմից դատապարտվել է ազատազրկման բռնաբարության համար։ 2003 թվականին Նահայի շրջանային դատարանը 3,5 տարվա ազատազրկման է դատապարտել ԱՄՆ ծովային հետևակի կապրալին, ով ծեծել և բռնաբարել էր 19-ամյա ճապոնուհուն ։ 2008 թվականի փետրվարին ամերիկյան ծովային հետևակայինը ձերբակալվել էր Օկինավայի Տյատան քաղաքում 14-ամյա աղջկա բռնաբարության մեղադրանքով։ Իրադարձությունը առաջացրել է տեղաբնակների անհանգստությունը, երեխաները դպրոց էին գնում միայն մեծահասակների ուղեկցությամբ։ Ճապոնիայի Արտաքին գործերի նախարարությունը և Օկինավայի նահանգապետը ամերիկյան կառավարությանը բողոք հայտնեցին ։
Ծանոթագրություններ
Կատեգորիա:ԱՄՆ-ի ռազմաբազաներ Կատեգորիա:Սեռական բռնություն Կատեգորիա:1995
Հակոբ Առաքելյան
Հակոբ Բարսեղի Առաքելյան կամ Հակոբ Վասիլի Առաքելյան, հայազգի ֆրանսիացի դիմահարդար։
Կենսագրություն
Հակոբ Առաքելյանը ծնվել է 1894 թհվականի ոկտեմբերի 9-ին Ռուսաստանի Եկատերինոդար (այժմ՝ Կրասնոդար) քաղաքում։
1916 թվականին ավարտել է Օդեսայի զինվորական դպրոցը։ Առաջին համաշխարհային պատերազմի տարիներին Սալոնիկի ճակատում հետևակային գնդի լեյտենանտ է եղել ։ 1916-1918 թվականներին հայկական բանակի սպա է եղել։
1921 թվականից հաստատվել է Փարիզում։ 1921-1922 թվականներին ծառայել է Ֆրանսիայի ալպերի հետևակային գնդում։ 1939-1945 թվականներին որպես օտարերկրյա լեգիոնի լեյտենանտ՝ Ֆրանսիական բանակում ստացել է կապիտանի կոչում։
Մահացել է 1977 թվականի նոյեմբերի 11-ին, Փարիզում։ Թաղված է Փարիզի արվարձանում գտնվող Բուլոն Բիլանկուրի կամ Բուլոնի (Boulogne-Billancourt) նոր գերեզմանատանը։
Դիմահարդար
Առաքելյանը դասավանդել է Փարիզի Գեղեցկության ակադեմիայում։ Դասախոսություններով հանդես է եկել ԽՍՀՄ-ում (Մոսկվա, Լենինգրադ, Երևան), Իտալիայում, Իսպանիայում, Ռումինիայում, Հարավսլավիայում և այլուր։ 1959 թվականին Առաքելյանի և ֆրանսահայ մշակութային միության գործիչ Ա. Դարբինյանի ջանքերով Երևան են փոխադրվել քանդակագործ Հ. Գյուրջյանի 507 աշխատանքները։
Ընտանիք
Կինը՝ Առաքելյան Տատյանա Ռոբերտովնան, օրիորդական ազգանունը Էրիքսոն։ Առաջին ամուսնությամբ եղել է Հակոբ Գյուրջյանի (1881-1948 թթ.) կինը, կրել է ամուսնու ազգանունը։ Նրա մահից հետո Տատյանան ամուսնացել է Հակոբ Առաքելյանի հետ և վերցրել է Առաքելյան ազգանունը։ Զբաղվել է բարեգործությամբ։ 1958 թվականին Երևանում գտնվող Հայաստանի ազգային պատկերասրահին է փոխանցել Հակոբ Գյուրջյանի 400 աշխատանքներ։
Կոչումներ և պարգևներ
Պարգևատրվել է.
Ծանոթագրություններ
Կատեգորիա:Հայ սպաներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Առաջին համաշխարհային պատերազմին մասնակցած հայեր
Մարիբ (այլ կիրառումներ)
Մարիբ, կարող է վերաբերել՝
Սիրիուսի հրաժեշտը
«Սիրիուսի հրաժեշտը», Հովհաննես Թումանյանի բանաստեղծություններից՝ գրված 1922 թվականին ։
Պատմություն
Հովհաննես Թումանյանի բանաստեղծություններից է՝ գրված 1922 թվականի հունիս ամսին։ Գրելու շարժառիթը տասնչորսամյա պատանի՝ ապագա գիտնական Վիկտոր Համբարձումյանի այցն է եղել բանաստեղծին 1922 թվականին, ամռանը։ Զրույցի ժամանակ Վիկտոր Համբարձումյանը Թումանյանին տեղեկություներ է հաղորդել Սիրուսի մասին (տե՛ս՝ Վիկտոր Համբարձումյանի վկայությունը՝ «Սովետական Հայաստան» 1988 թվականին սեպտեմբերի 18-ին (№ 227)) ։
Եղիշե Չարենցի անվան գրականության և արվեստի թանգարանի Թումանյանի ֆոնդում (№ 89) պահվում է մեկ ինքնագիր, որը գրված է առաջին հրատարակությունից հետո և ունի հեղինակային մշակման հետքեր։ Մեկ այլ ինքնագիր պահվում է Եղիշե Չարենցի անվան գրականության և արվեստի թանգարան Թումանյանի ֆոնդում (№ 13, լրացուցիչ). վերջինս հանված է Մ․ Գևորգյանի ֆոնդից և ունի հետևյալ հեղինակային ծանոթությունը․ «Սիրուսի նախավերջին տան տողն էսպես է՝ «Հըրաժեշտի շողըդ հավետ»։ Չգիտեմ ճիշտ եմ արտագրել թե չէ, կասկածում եմ» ։
Թումանյանի ընտանեկան արխիվում պահվում է հեղինակի դուստր Սեդայի ալբոմը և դրա մեջ մի տարբերակ, վերնագրված՝ «Սեդային», թվագրված «14 հունիսի, 1922 թվական» ։
Առաջին անգամ սույն բանաստեղծությունը տպագրվել է 1922 թվականին «Նորք» հանդեսի առաջին գրքում (էջ 93-94)՝ հեղինակի հետևյալ ծանոթությամբ․ «Սիրուսը մեզանից հեռանում է անդադար օրական 2625000 վերստ արագությամբ։ Նա արևից ավելի մեծ է ծավալով 144 անգամ և ավելի պայծառ 88 անգամ»։
Բրենդա Սթար (ֆիլմ)
«Բրենդա Սթար»՝ Ռեժիսոր Ռոբերթ Մելիրի կինոֆիլմ, արկածներ կատակերգական տարրերով։ Համանուն կոմիքսի էկրանավորումն է։
Սիրիուսի հրաժեշտը
Պատմություն
Այնուհետև տպագրվել է՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 198-199)։
Բրենդա Սթար (ֆիլմ)
Սյուժե
Մայքը՝ երիտասարդ տաղանդավոր նկարիչ է, որը կոմիքս է ստեղծում, մի գեղեցիկ աղջկա՝ Բրենդա Սթարի մասին, ամսագրերից մեկի համար։ Կոմիքսում Բրենդան կենդանանում է և տեսնում, թե որքան է Մայքը նրան թերագնահատել։ Դրա համար նա որոշում է կոմիքսից գնալ իրական կյանք։ Որպեսզի Մայքն իրեն վերադարձնի և կատարի իր աշխատանքը, նա մտնում է կոմիքս։
Բրենդա Սթարը իր աշխարհում Նյու Յորք թերթի առաջատար ռեպորտյորն է։ Նա տաղանդավոր, անվախ, շատգեղեցիկ բացի այդ ճարպիկ լրագրող է։ Բայց նա նաև ունի հակառակորդ, մրցակից թերթի գլխավոր ռեպորտյոր՝ Լիբի Լիսկոմբը։
Սիրիուսի հրաժեշտը
Ծանոթագրություններ
Կատեգորիա:Բանաստեղծություններ Կատեգորիա:Հովհաննես Թումանյանի բանաստեղծություններ Կատեգորիա:1922 գրականությունում
Բրենդա Սթար (ֆիլմ)
Սյուժե
Որպեսզի Բրենդան իր թերթի համար ստանա դարի մրցանակը, նա ուղևորվում է դեպի հարավային ամերիկայի ջունգլի։ Ամազոն վրա նա պետք է գտնի մի խելագար գիտնականին, ով ուզում է իր գաղտնի զենքի օգնությամբ փայթեցնել երկիրը։ Բրենդան պետք է կանգնեցնի իրեն և ստանա գաղտնի բանաձևը, որպեսզի այն օգտագործի բարի նպատակներով։ Այդ փորձության մեջ աղջիկը միայնակ չէ, իրեն օգնում է մի խորհրդավոր գեղեցիկ երիտասարդ։ Այդ նկարիչ Մայքն է, ով ուզում է իրեն իմանալ ամբողջովին և հետո նկարել իրեն կոմիքսի մեջ։
Ծանոթագրություններ
Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:1989 ֆիլմեր Կատեգորիա:Ֆիլմեր, որոնց գործողությունները տեղի են ունենում 1940-ականներին Կատեգորիա:Ամերիկյան կոմիքսների էկրանավորումներ Կատեգորիա:Ամերիկյան կինոկատակերգություններ Կատեգորիա:Ամերիկյան արկածային ֆիլմեր
Բուլղարիայի համացանց
Համացանցը Բուլղարիայում լայնորեն տարածված է, ըստ 2011 թվականի պաշտոնական տվյալներով բնակչության 54,1% քաղաքաբնակներ և 18,1 % գյուղաբնակներ օգտագործում են անհատական համակարգիչ, իսկ 51,4 % և 16,4 % հնարավորություն ունեն մուտք գործել Համացանց ։
2009 թվականից Բուլղարիայի Հանրապետությունը պետական մակարդակով զարգացնում է իր «Զարգացման լայնաշերտը հնարավորության ազգային ռազմավարությունը» ։ Բուլղարիայի ազգային դոմենը .bg-ն է, որը գործում է 1991 թվականից։
Բուլղարիայի Համացանցի պատմությունը
Առաջին BBS-ը (Bulletin Board System) վաստակել են 1990 թվականին Բուլղարիայում (1989 թվականի նոյեմբերի 10-ին, Բուլղարական կոմունիստական կուսակցության իշխանությունից հեռանալուց մի քանի ամիս անց),  «Դանբո BBS Վառնա (2:359/1)», «Միկրոկոմ (2:359/101)» և ուրիշներ։ 1990-ական թվականների սկզբին Բուլղարիայում գործում էր ավելի քան 2.4 հազար մոդեմ։ Առաջին կոմերցիոն Համացանցային պրովայդերը եղել է Բուլղարիայի Վառնա քաղաքի թվային համակարգը։ Այն 1991 թվականից իր բաժանորդներին սկսեց առաջարկել Համացանց-ծառայություն, կապը իրականացվում էր «EUnet»ի միջոցով։
Համացանց-օրենսդրությունը Բուլղարիայում
Հասարակական և պետական հարցերը, որոնք վերաբերվում են Բուլղարիայի Համացանցային կապին, որոշվում է տրանսպորտի և կապի նախարարության կողմից տեղեկատվական տեխնոլոգիաների և հաղորդագրությունների միջոցով ։ Պետական վարչակազմի՝ էլեկտրոնային փաստաթղթերի հետ աշխատանքը, բնակչությանը էլեկտրոնային եղանակով վարչական ծառայությունների տրամադրումը, պետական կառավարման մարմինների միջև էլեկտրոնային փաստաթղթաշրջանառությունը կարգավորվում է «Էլեկտրոնային կառավարման մասին» օրենքով. Էլեկտրոնային փաստաթղթերի և էլեկտրոնային թվային ստորագրության հավաստիությունը կարգավորվում է «Էլեկտրոնային փաստաթղթի և էլեկտրոնային ստորագրության մասին» օրենքով. Էլեկտրոնային առևտուրը կարգավորվում է «Էլեկտրոնային առևտրի մասին» օրենքով.
Հասարակական հարաբերությունները, որոնք կապված են էլեկտրոնային հաղորդագրությունների հետ, կարգավորվում են «Էլեկտրոնային հաղորդագրությունների մասին» օրենքով. Այս օրենքի համաձայն՝ Համացանց-պրովայդերները և կապի օպերատորները պետք է պահպանեն տրաֆիկի կանոնները՝ ամսաթիվը, ժամը և կապի տևողությունը, վայրը, թղթակիցը և այլն, իրենց բաժանորդների բոլոր կապերի մասին՝ առնվազն մեկ տարով։ Դատարանի որոշմամբ այդ տվյալները կարող են տրամադրվել Բուլղարիայի պետական անվտանգության ծառայությանը (ԴԱՆՍ), Բուլղարիայի ներքին գործերի նախարարությանը և Բուլղարիայի Ազգային հետախուզական ծառայությանը ծանր հանցագործություններ (որոնք պատժվում են 5 և ավելի տարիների ազատազրկմամբ), համակարգչային հանցագործություններ բացահայտելու և մարդկանց որոնելու համար ։ Համացանց-պրովայդերները և կապի օպերատորները Բուլղարիայում իրավունք չունեն ձայնագրելու այն տեղեկությունները, որոնցով փոխանակվում են իրենց բաժանորդները՝ առանց վերջիններիս անձնական համաձայնության։
Սովետական Բուլղարիայի նախարարների խորհրդի № 232/28.09.2009 թ. որոշմամբ ստեղծվել է «Էլեկտրոնային ցանցի հաղորդագրությունների և տեղեկատվական համակարգերի» գործադիր գործակալություն (Изпълнителна агенция «Електронни съобщителни мрежи и информационни системи») : Գործակալությունը մշակում, աջակցում և ղեկավարում էր էլեկտրոնային ցանցերի հաղորդագրությունները (ԷՑՀ) ազգային անվտանգության, կենտրոնական իշխանության մարմինների, տարածքային և տեղական ինքնակառավարման համար և ապահովում է երկիրը կառավարելու համար էլեկտրոնային հաղորդագրությունների փոխանցումը բնական աղետների և վթարների ժամանակ։
Համացանցի օգտագործումը Բուլղարիայում
Բուլղարիայի բնակչության կեսից ավելին օգտագործում է Համացանց։ 2009 թվականին անցկացված վիճակագրությունը ցույց տվեց հետևյալը՝
Ծանոթագրություններ
Կատեգորիա:Բուլղարիայի համացանց
Էրիգավո
Էրիգավո (արաբերեն` إرجفو), քաղաքը գտնվում է Սոմալիի հյուսիսում` Սանագ գոբոլում։ Դե ֆակտո գտնվում է Սոմալիլենդ կոչվող երկրի երևելքում։ Էրիգավոն Սանագ գոբոլի կենտրնն է և ամենամեծ քաղաքը։ Բնակչությունը կազմում է 41,000 մարդ։ Էրիգավոյում է գտնվում Սանագ գոբոլի միակ համալսարանը։
Քամի քավությունը
«Քամի քավությունը» (A Redenção de Cam), նկար (յուղաներկ կտավի վրա), որը 1895 թվականին ստեղծել է իսպանացի նկարիչ Մոդեստո Բրոկոսը։ Աշխատանքը նվիրված է 19-րդ դարի վերջին Բրազիլիայի բնակչությանն «սպիտակեցնելու»՝ ժողովրդականություն վայելող ռասսայական տեսությանը, որը տեղի է ունեցել եվրոպական ներգաղթյալների և Աֆրիկայից բերված սևամորթ ստրուկների սերունդների միջև ակտիվ ռասայական խառնասերման արդյունքում։ Նկարը պահվում է Ռիո դե Ժանեյրոյի Կերպարվեստի ազգային թանգարանում ։
Բնութագիր
Նկարի խորագիրը ակնարկում է աստվածաշնչյան դրվագը, որը վերաբերում է Քամի անեծքին՝ հոր՝ Նոյի, ինչպես նաև նրա բոլոր սերունդների մերկությունն ու հարբեցողությունը ծաղրելու համար, ինչպես հաղորդվում է Ծննդոց գրքում։ Համաձայն ավելի ուշ լեգենդի՝ Քամի սերունդներն Աֆրիկայի սևամորթներն էին, ինչը երկար ժամանակ արդարացնում էր ստրուկների առևտուրը, ինչպես նաև ստրկությունը Բրազիլիայում մինչև 1888 թվականը։ Ստրկության վերացումից հետո անհրաժեշտ եղավ հորինել մի նոր տեսություն, որը բրազիլացի սևամորթներին կօգներ ավելի լավն հարմարվել իրենց նոր, ոչ ստրկատիրական իրականության հետ, որտեղ աղքատ սևամորթները և Պորտուգալիայից ու Իտալիայից եկած աղքատ սպիտակամորթ ներգաղթողները հաճախ հայտնվում էին նույն իրավիճակում՝ միասին կիսելով ուրախություններ և վշտեր, ինչը հանգեցրել է նոր խառը մեստիս-պարդու դասի արագ աճին։ Նկարն այսպիսով ներկայացնում է Բրազիլիայի ժողովրդի ծննդյան բուն էությունը, որը խառնասերման արդյուն է։
Իր աշխատանքում Մոդեստո Բրոնկոսը ներկայացնում է աղքատին տան մոտ գտնվող նույն ընտանիքի երեք սերունդ՝ սևամորթ տատը, մուլատ դուստրը, նրա սպիտակամորթ ամուսինը և, վերջապես, նրանց գրեթե սպիտակ երեխան։ Ծեր մայրիկը ձեռքերը բարձրացրել է դեպի երկինք՝ փառաբանելով Տիրոջը որպես երախտագիտության նշան այն բանի համար, որ իր դուստրը գտել է սպիտակամորթ ամուսին և ծնել է արտաքինից սպիտակ երեխա, որին այժմ կտրվեն կարիերայի ավելի լավ հեռանկարներ, քան իր մայրը և սևամորթ տատը, որը նախկին ստրուկ է ։ «Սպիտակեցված» թոռնիկի ծնունդն այժմ ամենայն հավանականությամբ ընտանիքին կփրկի ստրկության տառապանքներից և վատ հիշողություններից։
Գրականություն
Կատեգորիա:1895 նկարներ
Էլ Վիսո դել Ալկոր
Էլ Վիսո դել Ալկոր (El Viso del Alcor), բնակավայր և մունիցիպալիտետ Իսպանիայում, մտնում է Սևիլյա պրովինցիա մեջ և Անդալուզիա ինքնավար միության կազմի մեջ։ Մունիցիպալիտետը գտնվում է Լոս-Ալկորես համայնքի կազմում։ Բնակչությունը 18641 մարդ(ըստ 2010 թվականի)։
Արտաքին հղումներ
Կատեգորիա:Սևիլյա պրովինցիայի մունիցիպալիտետներ Կատեգորիա:Իսպանիայի բնակավայրեր Կատեգորիա:Անդալուսիայի բնակավայրեր
Օխրիդի գրադպրոց
Օխրիդի գրադպրոց (Охридска книжовна школа), Բուլղարիայի հնագույն մշակութային կենտրոններից մեկը: Հիմնադրված է 886 թվականին Օխրիդում Կղեմես Օխրիդցու կողմից Բորիս I-ի հրահանգով (Այժմ Օխրիդ քաղաքը գտնվում է Մակեդոնիայում):
19-րդ դարից դպրոցում օգտագործվում էր նորաստեղծ սլավոնական այբուբենը՝ կիրիլիցան, սակայն մինչև 12-րդ դարը օգտագործվում էր նաև գլագոլիցան: 893 թվականից դպրոցը ղեկավարում էր Սուրբ Նաումը :
Կղեմեսի և Նաումի ղեկավարության ժամանակ դպրոցում կրթություն են ստացել 3500 ապագա ուսուցիչ և քահանա: Դպրոցի աշխատանքի որակը որոշ չափով իջավ առաջին երկու ղեկավարների մահից հետո, սակայն այն մնում էր որպես հարավսլավոնական մշակույթի նշանակալի օջախ մինչև 12-րդ դարը, իսկ վերջնականապես նշանակությունը կորցրեց միայն 1767 թվականին, երբ օտտոմանյան սուլթանը և Կոստանդնուպոլսի պատրիարքը լուծարեցին Օխրիդյան արքեպիսկոպոսությունը :
Ծանոթագրություններ
Կատեգորիա:Կրթությունը Բուլղարիայում Կատեգորիա:Գիտությունը Բուլղարիայում Կատեգորիա:Բուլղարիայի գրականություն Կատեգորիա:Բուլղարիայի մշակույթ
Սեմուել Կոլտ
Սեմուել Կոլտ (անգլ․ Samuel Colt, ), ամերիկացի զինագործ, գյուտարար և ձեռնարկատեր, Colt's Patent Fire-Arms Manufacturing ընկերության հիմնադիր (այժմ կոչվում է Colt’s Manufacturing Company)։ Ծագել է ազնվական և բավականին հարուստ ընտանիքից, բայց ընկերությունը հիմնադրել նրանցից անկախ։ Առավել հայտնի է որպես ռեվոլվերային զենքի ռեֆորմատոր։ 1835 թվականին հայտնագործել է կապսուլային ռեվոլվերը, որը արագորեն նեղացնում է այլ համակարգերը և խթանում է ունիտար (միացյալ) մետաղե փամփուշտի համար ռեվոլվերների ստեղծումը։
Կենսագրություն
Սեմուել Կոլտը ծնվել է Հարթֆորդում, ԱՄՆ։ Հայրը՝ Քրիստոֆեր Կոլտը ագարակատեր էր, որը ձեռնարկատեր դառնալուց հետո ընտանիքի հետ տեղափոխվում է քաղաք, մայրը՝ Սարան (տոհմական ազգանունը Քոլդվել) մահացել էր տուբերկուլոզից երբ Սեմուելը 6 տարեկան էր, 2 տարի անց հայրը կրկին ամուսնանում է։ Մորական պապը՝ մայոր Ջոն Քոլդվելը մայրցամաքային բանակի սպա էր։ Կոլտի ավագ քույրը՝ Մարգարեթը նույնպես մահանում է տուբերկուլոզից, մյուսը մահանում է վաղ հասակում, իսկ երրորդ քույրը՝ Սարա Էննը ինքնասպան է լինում։ Իր եղբայրներից Ջեյմսը դառնում է փաստաբան, Քրիստոֆերը՝ տեքստիլ վաճառական, իսկ Ջոնը 1841 թվականի սպանության համար դատապարտվում է և մահապատժի օրը ինքնասպան է լինում։
1851 թվականին հանդիպում է իր ապագա կնոջը՝ Էլիզաբեթ Ջարվիսին, զույգը ամուսնանում է 1856 թվականին։ Ամուսնինները ունենում են մի տղա՝ Քոլդվել Հ․ Կոլտին։
16 տարեկանում հայրական տնից փախավ Հնդկաստան և ճանապարհին պատրաստեց այն զենքի փայտե մոդելը, որը հետագայում կկոչվի ռեվոլվեր։ Վերադառնալով նա քիմիայի կուրս անցավ և դրա  մասին դասախոսություններ կարդաց Միացյալ Նահանգներում և Կանադայում, 1835 թվականին այցելեց Եվրոպա, Լոնդոնում և Փարիզում իր գյուտի համար պատենտներ ստացավ։ Վերադառնալով Ամերիկա Կոլտը պատենտային դիմում ներկայացրեց   -ի համար, որը նա ստեղծել էր 1836 թվականի փետրվարի 25-ին։
"Կոլտ Պատերսոն" ռեվոլվերը նա ստեղծել է կապիտան Սեմուել Ուոկերի հետ միասին։ Ուոկերը մահանում է վաղ տարիքում մահանում է Մեքսիկայում պատերազմի ժամանակ։ Ռեվոլվերի տարբերակներից մեկը կոչված է իր պատվին, Walker
Հիմնադրել է ռեվոլվերներ արտադրող ընկերությունը, բայց 1842 թվականին սննկանում է, 5 տարի ռեվոլվերներ չեն արտադրվում և դառնում են հազվագյուտ։ Իսկ երբ սկսվեց ամերիկա - մեքսիկական պատերազմը կառավարությունը միանգամից պատվիրեց 1000 ռեվոլվերներ և նա ստիպված սկսեց նոր մոդել պատրաստել, քանի որ ոչ մի տեղից չէր կարելի ճարել նախկինում ընկերության արտադրած զենքերից։ Այս պատվերը Կոլտի բարեկեցության սկիզբն էր։ Վիտնեյվիլսում ոչ մեծ արհեստանոցը նա փոխարինեց մեծով որը գտնվում էր Հարթֆորդում, իսկ 1852 թվականին Կոնեկտիկուտ գետի ծանծաղուտներում կառուցեց հսկայական գործարան որի արդյունաբերությունը 1861 թվականին կրկնապատկվել էր։
Շատ շուտ ձեռնարկատերը ելավ միջազգային մակարդակ այդպես ռեվոլվերների զգալի մասը ուղարվում էր Ռուսաստան և Անգլիա։ Ըստ որոշ տվյալների, Կոլտը ռեվոլվերների ստեղծողը չէր և որ այն ստեղծվել է ոմն Ջոն Փիրսոնի կողմից, որը իր գյուտի համար չնչին պարգևատրում է ստանում։ Ինքը Կոլտը տիպիկ գործարար - ձեռնարկատեր էր։ Գոյություն ունեն արտահայտություններ, որոնք ընդծում են Կոլտի գյուտի նշանակությունը ԱՄՆ-ում ժողովրդավարության հաստատման գործում․ "Աստված ստեղծել է մարդկանց թույլ և ուժեղ, Սեմուել Կոլտը նրանց հավասար  դարձրեց" այս արտահայտության տարբերակներից է "Աբրահամ Լինքոլնը մարդկանց ազատություն տվեց, իսկ գնդապետ Կոլտը հավասարացրեց նրանց շանսերը"։ Երբ սկսվեց քաղաքացիական պատերազմը
Կոլտը իր աշխատողներով ստեղծեց զինված խմբավորում և իր իսկ հրամանատարությամբ (հենց այդ ժամանակ էլ նա ինքն իրեն ձոնում է "գնդապետ" տիտղոսը չնայած որ երբեք բանակում չէր ծառայել) և որի հետ նա ուզում էր գնալ ռազմաճակատ բայց 47 տարեկան հասակում հանկարծամահ է լինում հայրենի Հարթֆորդ քաղաքում, ինչպես գրում էին տեղական թերթերը "բնական պատճառներից"։ Թաղումը եղել էր կառավարության հաշվին։ Նա իրենից հետո թողել է ունեցվածք որը գնահատվում է 15 միլիոն դոլար, որը այժմ կկազմի 384 միլիոն դոլար։ Զինագործական բիզնեսը ժառանգում է իր կինը ՝ Էլիզաբեթ Ջարվիսը, մասնագիտական պարտականությունները՝ Կոլտիկնոջ եղբայրը՝ Ռիչարդ Քոլդվելը։ Կոլտի ընկերությունը վերջնական անցնում է ներդրողների խմբին 1901 թվականին։
Աղբյուրները
Կատեգորիա:Հունվարի 10 մահեր Կատեգորիա:1862 մահեր Կատեգորիա:Հուլիսի 19 ծնունդներ Կատեգորիա:1814 ծնունդներ Կատեգորիա:Ամերիկացի գյուտարարներ Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:Ամերիկացի գործարարներ Կատեգորիա:Ամերիկացի զինագործներ
Կոզելշչինայի շրջան
Կոզելշչինայի շրջան (Козельщинський район), շրջան Ուկրաինայի Պոլտավայի մարզում։
Ստեղծվել է 1925 թվականին։ Վարչական կենտրոնը՝ Կոզելշչինա ։
Շրջանը Ուկրաինայի 2020 թվականի հուլիսի 20-ի վարչական բարեփոխման արդյունքում լուծարվել է. նրա տարածքը միացվել է Պոլտավայի շրջանին (ամբողջ մարզում թողնվել է ընդամենը չորս շրջան) : Լուծարումից առաջ անցկացված մարդահամարի տվյալներով շրջանի բնակչության թվաքանակը եղել է 18.380:
Աշխարհագրություն
Շրջանի տարածքի մակերեսը կազմում է 900 կմ²։
Բնակչություն
2001 թվականի մարդահամարի արդյունքներով շրջանում բնակվում էր 24954 մարդ։ Բնակչության խտությունը կազմում էր 27,73 մարդ/կմ²։
Արտաքին հղումներ
Կատեգորիա:Պոլտավայի մարզ Կատեգորիա:Ուկրաինայի շրջաններ
Կապույտ ակարա
Կապույտ ակարա (Andinoacara pulcher) ցիխլիդների ընտանիքին պատկանող, ճառագայթալողակ ձկների տեսակ ։
Ծագում
Բնակվում են փոքր ջրամբարներում չհոսող ջրում և Կոլումբիայի, Պանամայի, Վենեսուելայի հյուսիսային մասում և Տրինիդադ կղզիում։
Բնութագիր
Այս ձկների բերանը փոքր է և դունչը սուր է, քան ցիխլիդների ցեղինը(Cichlasoma)։ Մարմնի կողմնային հատվածները սեղմված է, ճակատը ուռուցիկ է։ Կապույտ ակարան բաց մոխրագույն գույնի է, տեղ-տեղ երկնագույն, լայնակի մուգ բծերով։ Աչքի և այտի միջև անցնում է լայնակի մուգ բիծ։ Մեջքի լողաթևերին կան վառ կարմիր բծեր։ Գլխի և խռիկային հատվածում կան բազմաթիվ ալմաստագույն փայլուն կետեր։ Այս գույնը պահպանվում է ձվադրման ժամանակամիջոցից դուրս։ Սեռական տարբերությունները ոչ խիստ է արտահայտված, այնուամենայնիվ նկատելի են, չափահաս արուների նշան հանդիսանում է ողնաշարի և սրբանային լողաթևերի սուր ծայրերը, մինչ դեռ էգ տեսակների մոտ դրանք կլորացված են։ Այս ձուկը ակվարիումում մեծանում է մինչև 15 սմ։
Խնամակալում
Այս ձկների համար ակվարիումի երկարությունը պետք է հասնի 80 սմ-ի, չափավոր տնկված բույսերով, խոշոր քարերով, ջրասույզ ծառաբնով, թաքստոցովև լողալու համար ազատ տարածքով։ Բույսերը պետք է տնկել փոքրիկ խեղենման կճուճիկներում։ Ջրի քիմիական կազմի մեջ այս ձուկը ոչ պահանջկոտ է, օպտիմալ ջերմաստիճանը՝ 24 °C։
Կերակուր
Հետապնդում է տարբեր մանր անասնակերերի, հիմնականում սնվում է որդերով ու միջատներով։ Ուտում է նաև չոր սնունդ, այդ թվում՝ հաց։
Բուծում
Սեռահասունությունը տևում է 8-10 ամիս։ Ծնողները հոգ են տանում իրենց իրենց սերնդի մասին։ Բեղնավորությունը 300-500 ձկնկիթ, խոշոր էգերի մոտ՝ 1000 և ավելի։ Т և dH ինկուբացիոն շրջանը տևում է 3-8 գիշեր ու ցերեկ, իսկ 4 օր հետո սկսում է սնուցելով մեծացնել ստարտային անասնակերով՝ անվակրով, կլոր որդերով և այլն։
Համատեղելիություն
Բավականին խաղաղասեր է և հանգիստ, սակայն մեծանալու հետ զուգընթաց ակարները դառնում են ագրեսիվ։
Արտաքին հղումներ
Կատեգորիա:Ակվարիումային ձկներ Կատեգորիա:Պերկեսանմաններ
Ադելաիդա Քեյն
Ադելաիդա Քեյն (Adelaide Kane, ), ավստրալիացի դերասանուհի, առավել հայտնի «Պատանի գայլը» և «Թագավորություն» հեռուստասերիալներից։
Կենսագրություն
Ադելաիդա Քեյնը ծնվել է 1990 թվականի օգոստոսի 9-ին Ավստրալիայի Պերթ քաղաքում։ Սովորել է անգլիական «Սուրբ Հիլդա» դպրոցում։
6 տարեկանից սկսել է հետաքրքրվել դերասանական արվեստով և 2006 թվականին տեղափոխվելով Մելբուրն՝ սկսել է նկարահանվել «Հարևաններ» սերիալում, 2006 թվականին նաև հաղթել է «Դոլլի» ամսագրի մրցույթում։
Ադելաիդան ունի փոքր եղբայր։ Այժմ բնակվում է Լոս Անջելեսում (ԱՄՆ Կալիֆոռնիա)
Կարիերա
Ադելաիդան դերասանուհու կարիերան սկսել է նկարահանվելով «Հարևաններ» սերիալում՝ մարմանավորելով Լոլլի Ալլենի կերպարը։ 2006 թվականին նա լքել է նախագիծը։ Սկսած 2009 թվականի դեկտեմբերից նկարահանվել է «Հզոր ռենջերներ RPM»:
2010 թվականի ապրիլից նկարահանվել է NBC ալիքի «Լեռան գաղտնիքը» ֆիլմում։ 2010 թվականին նաև նկարահանվել է «Նազան և դաժան» սերիալում՝ Չարլի դերում։
2012 թվականի նոյեմբերին հայտնի դարձավ, որ Քեյնը խաղալու է Դերեքի քրոջ՝ Կորա Հեյլի դերը «Պատանի գայլը» երիտասարդական սերիալի 3-րդ սեզոնում։
2013 թվականին խաղացել է Զոի Սենդինի դերը «Դատաստանի օրը» ֆիլմում, ինչպես նաև մարմնավորել է գլխավոր հերոս Մարիա Ստյուարթին «Թագավորություն» սերիալում։
Ծանոթագրություններ
Կատեգորիա:21-րդ դարի դերասանուհիներ Կատեգորիա:Ավստրալիացի դերասանուհիներ Կատեգորիա:Ավստրալիացի կինոդերասանուհիներ
Մարին (այլ կիրառումներ)
Մարին, կարող է վերաբերել՝
Հրեաները Բյուզանդիայում
Վենիամին Տուդելսկիի տվյալների համաձայն՝ 12-րդ դարում կայսրության ողջ տարածքով կատարված ճանապարհորդությամբ հայտնի են դարձել հրեական համայնքներ Հունաստանի շատ քաղաքներում, որոնցից խոշորագույնները գտնվում էին Կոստանդնուպոլսում և Թեբեում։ Հրեաների հիմնական զբաղմունքը արհեստն ու առևտուրն էր։ Օրենսդրության տեսանկյունից հրեաները ենթարկվում էին սահմանափակումների շարքին. նրանց արգելված էր ունենալ քրիստոնյա ստրուկներ, քարոզել իրենց հավատը, զբաղեցնել պետական պաշտոններ և ներկա լինել հասարակական արարողություններին։ Նրանք զգալիորեն շատ սահմանափակումների են ենթարկվել կենցաղում։ Համապատասխանաբար հրեաները չեն եղել կայսրերի վստահելի հպատակներ և հնարավորության դեպքում հանդես են եկել արիացիների, ովքեր խոստանում էին իրավահավասարություն, ընդիմադիրների և նույնիսկ ներքին թշնամիների կողմից։ Հուստինիանոս Ա-ի ժամանակ նրանք օժանդակել են բարբարոսներին և օստգոթերին, ինչպես նաև մասնակցել են Նիկայի ապստամբությանը։ 7-րդ դարի սկզբին նրանք անցնում են Սասանյանների կողմը և պարսիկների կողմից Երուսաղեմի գրավումից հետո՝ 614 թվականին հարձակվում են քրիստոնյանների և նրանց վանքերի վրա։ Սակայն Աֆրիկայում, որտեղ բյուզանդացիների կողմից բարբարոսների պետության լիկվիդացիայից հետո փաստացի նկատվում է նրանց իրավահավասարությունը, նրանք, ընդհակառակը, գլխավորում են բյուզանդացիների դիմադրությունը արաբների նկատմամբ։
Արաբական նվաճումների սկսվելուց հետո հրեաների մեծ մասը հայտնվում է խալիֆայության տարածքում։ Այդ ժամանակից՝ հատկապես Հերակլիոս Ա–ի (610-641), Լև III Իսավրի (717-741) և Բարսեղ Ա Մակեդոնացու (867-886) կառավարման ընթացքում, ուժեղացավ օրենսդրական ճնշումը հրեաների վրա նրանց մկրտություն ընդունելու նպատակով, սակայն ընդհանուր առմամբ փորձերը անհաջող էին։ Վերջ ի վերջո, հրեաները տրամադրված էին իրենք իրենց, ապրելու համար նրանց առանձնացված էր մեկուսի թաղամասեր։ Նրանց նկատմամբ հալածանքը հաճախակի չէր, իսկ որոշ կայսրեր, օրինակ՝ Միխայիլ VIII-ը (1261-1282) և Անդրոնիկ II-ը (1282-1328), բավականին բարյացակամ էին։
Կատեգորիա:Հրեաների պատմություն
Տհալի (ուտեստ)
Պատրաստում
Կան տհալի պատրաստման բազմաթիվ տարբերակներ։ Ուտեստի բաղադրությունը կախված է տարածաշրջանից, ավանդույթներից և հասանելի ապրանքատեսակներից։ Տհալիի հիմնական բաղադրիչներն են՝ շոգեխաշած բրինձ և դալ (ոսպից խիտ ապուր-խյուս)։ Տարածաշրջաններում, որտեղ բրինձ չի աճում, փոխարենը կարող են օգտագործել այլ ձավարեղեն, օրինակ՝ հնդկաձավարը։
Մատուցում
Տհալին մատուցվում է կլոր սկուտեղի վրա (տհալի բառը թարգմանաբար նշանակում է սկուտեղ), կենտրոնում բրինձն է, իսկ շրջապատում մետաղյա տարաներ են, որոնցում լցված են դալ, բանջարեղեն, կարի, տարբեր խավարտներ և համեմունքներ։ Տհալին կարող է ներառել նաև չատնի, հնդկական պիկուլ և կարմիր պղպեղ։ Տհալին մատուցվում է նաև լոշիկներով (օրինակ՝ պապադամ կամ չապատի) և մածունով (սուր համի մեղմացման համար)։
Որպես կանոն տհալին բաղկացած է բուսական բաղադրիչներից, սակայն կան նաև տարբերակներ՝ կենդանական բաղադրիչներով՝ օրինակ հավով։
Տհալիի համար կան հատուկ ափսեներ՝ խոշոր և կլոր մետաղական ամաններ։ Այդպիսի ամաններ օգտագործելու ժամանակ անհրաժեշտ չեն տարաներ և սկուտեղներ․ այդ ժամանակ տհալիի բաղադրիչները հրամցնում են ափսեի ամբողջ հատվածներում։ Հարավային Հնդկաստանում այն երբեմն դասավորում են բանանի տերևների վրա։
Նեպալում ընդունված է տհալին ուտել ձեռքերով, բայց զբոսաշրջիկների համար սովորաբար տրամադրում են խոհանոցային համապատասխան իրեր։
Արտաքին հղումներ
Կատեգորիա:Հնդկական խոհանոց Կատեգորիա:Նեպալի խոհանոց
Մարիներ (այլ կիրառումներ)
Մարիներ, կարող է վերաբերել՝
Սասմա Մհեր (ծածկանուն)
Սասմա Մհեր, հայկական ծածկանուն ։
Ծածկանունն օգտագործել են հետևյակ անձինք՝
Ծանոթագրություններ
Կատեգորիա:Կեղծանուններ
Գևորգ Կարապետյան (ֆուտբոլիստ)
Գևորգ Կարապետյան, հայ ֆուտբոլիստ, հարձակվող։ Հանդես է եկել Հայաստանի երիտասարդական հավաքականի կազմում։
Կարիերա
2007 թվականից մինչև 2008 թվականը Գևորգ Կարապետյանը հանդես է եկել Հայաստանի Առաջին լիգայի «Արարատ» պահեստային կազմում, որտեղ հանդես է եկել 11 համարի ներքո։ Երեսունյոթ խաղերի ընթացքում նա խփել է տասը գոլ լիգայում և մասնակցել Հայաստանի գավաթի խաղարկության երեք հանդիպումների ։
2009 մրցաշրջանում Գևորգ Կարապետյանն ընդգրկվել է «Արարատի» առաջին կազմում և մնացել ակումբում մինչև 2011 թվականը։ «Արարատի» կազմում իր նորամուտը Գևորգ Կարապետյանը նշել է «Ուլիս» ակումբի դեմ տնային խաղում, որտեղ նրա թիմը պարտվել է 0:1 հաշվով ։ Ընդհանուր առմամբ նա 22 խաղերի ընթացքում խփել է 22 գոլ՝ «Արարատի» կազմում հանդես գալով Հայաստանի առաջին լիգայում և Հայաստանի առաջնությունում ։ 2012 թվականին Գևորգ Կարապետյանը եռամյա պայմանագիր է կնքել «Բանանցի» հետ, որը նույնպես հանդես էր գալիս Հայաստանի առաջնությունում։ Այդ ակումբում նա մնացել է մինչև 2015 թվականը՝ լիգայի 70 հանդիպումներում խփելով 28 գոլ։ Ակումբի կազմում նա մասնակցել է նաև 2014/15 մրցաշրջանի ՈՒԵՖԱ Չեմպիոնների լիգայի որակավորման փուլի մի քանի խաղերի։ Հաջորդ մրցաշրջանում նա խաղացել է Հայաստանի առաջնության «Միկա» ակումբում՝ տասներկու հանդիպումներում խփելով ինը գոլ (երկուսը՝ գավաթի խաղարկությունում)։ «Միկայում» կարճ ժամանակով հանդես գալուց հետո Կարապետյանը պայմանագիր է կնքել «Ալաշկերտի» հետ։ Նոր ակումբի կազմում նա հանդես չի եկել Հայաստանի առաջնությունում, սակայն մասնակցել է ՈՒԵՖԱ Եվրոպայի լիգայի 2015-16 մրցաշրջանի մի քանի հանդիպումների ։
2016 թվականի մարտին հայտարարվել է, որ Գևորգ Կարապետյանը պայմանագիր է կնքել United Soccer League-ի «Օրինջ Քաունթի Բլյուզ» ակումբի հետ։ Նոր ակումբի կազմում իր նորամուտը կատարել է մրցաշրջանի առաջին՝ «Վանկուվեր Ուայթքեփս 2» ակումբի դեմ խաղում, սակայն փոխարինվել է առաջին խաղակեսին վնասվածքի պատճառով ։
Միջազգային
2011 թվականից մինչև 2012 թվականը Գևորգ Կարապետյանը Հայաստանի երիտասարդական հավաքականի կազմում մասնակցել է 2013 թվականի Եվրոպայի մինչև 21 տարեկանների առաջնության որակավորման փուլին՝ մասնակցելով վեց հանդիպման ։
Թիմային
«Արարատ» (Երևան)
«Բանանց»
Արտաքին հղումներ
Կատեգորիա:Հայ ֆուտբոլիստներ Կատեգորիա:Արարատի ֆուտբոլիստներ Կատեգորիա:Ուրարտուի ֆուտբոլիստներ Կատեգորիա:Միկայի ֆուտբոլիստներ Կատեգորիա:Ալաշկերտի ֆուտբոլիստներ Կատեգորիա:Ֆուտբոլի հարձակվողներ
Մարիո (այլ կիրառումներ)
Մարիո, կարող է վերաբերել՝
Ելցովկա (Կալմանկայի վտակ)
Ելցովկա, գետ Ռուսաստանում, Ալթայի երկրամասում։ Գետաբերանը գտնվում է Կալմանկա գետի ձախ ափից 29 կմ հեռավորության վրա։ Գետի երկարությունը 27 կմ է։
Ջրագրության տվյալներ
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Օբ գետի ջրօգտագործման մասն է, Բիա և Կատուն գետերի գետային ենթաավազանը մինչև Բարնաուլ քաղաքը։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով ՝
Յակով Գուզման
Յակով Նաումովիչ Գուզման, ԽՍՀՄ ճարտարապետ, հանրային նշանակության շենքերի նախագծման փորձագետ։
Կենսագրություն
Յակով Նաումովիչ Գուզմանը 1949 թվականին ավարտել է Օդեսայի շինարարական ինստիտուտի ճարտարապետական բաժինը։ Հաջողությամբ մասնակցել է տարբեր ճարտարապետական մրցույթների, այդ թվում՝ Բոտկինյան հիվանդանոցի փոխաներկման ծրագրին։
Արտաքին հղումներ
Կատեգորիա:Խորհրդային ճարտարապետներ Կատեգորիա:1925 ծնունդներ Կատեգորիա:1990 մահեր Կատեգորիա:Օդեսա քաղաքում ծնվածներ Կատեգորիա:Մոսկվա քաղաքում մահացածներ
Մարիոն շրջան (այլ կիրառումներ)
Մարիոն շրջան, կարող է վերաբերել՝
Գերասիմ Աղաջանյան
Գերասիմ Իվանի Աղաջանյան, հայ կուրորտաբան։ Բժշկական գիտությունների դոկտոր (1965), պրոֆեսոր (1967)։ Հայաստանում կուրորտաբանության հիմնադիրներից։
Իվան Աղաջանյանի հայրը։
Կենսագրություն
Գերասիմ Աղաջանյանը ծնվել է 1911 թվականին Ելիզավետպոլ քաղաքում։ 1933 թվականին ավարտել է Երևանի բժշկական ինստիտուտը և մի քանի տարի աշխատել է Բասարգեչարի (Վարդենիս) և Երևանի 2-րդ կլինիկական հիվանդանոցներում։ Այնուհետև նրան ուղարկել են Կիև, որտեղ Գերասիմ Աղաջանյանը ակադեմիկոս Վ. Խ. Վասիլենկոյի ղեկավարությամբ զբաղվել է սրտաբանությամբ։ 1938 թվականին տեղափոխվել է Արզնի առողջարան, ղեկավարել սրտաբանության բաժանմունքը։ Մեծ հայրենականի սկզբից մինչև ավարտը աշխատել է նախ որպես բաժանմունքի, այնուհետև՝ դաշտային շարժական հոսպիտալի պետ։ Զորացրվելուց հետո նշանակվել է Արզնի առողջարանի գլխավոր բժիշկ, այնուհետև՝ ՀԽՍՀ առողջապահության նախարարության առողջարանների վարչության պետ, իսկ 1949 թվականին՝ ՀԽՍՀ առողջապահության նախարարի առաջին տեղակալ։
1950-1960 թվականներին եղել է «Ջերմուկ» առողջարանի տնօրեն, 1960-1979 թվականներին՝ Կուրորտաբանության և ֆիզիկական մեթոդներով բուժման ԳՀԻ տնօրեն, 1956-1966 թվականներին՝ ՀԽՍՀ առողջապահության նախարարության գլխավոր թերապևտ, 1966-1979 թվականներին՝ ՀԽՍՀ առողջապահության նախարարության գլխավոր կուրորտաբան, ՀԽՍՀ կուրորտաբանների և ֆիզիոթերապևտների գիտական ընկերության փոխնախագահ ։
Հեղինակ է 100-ից ավելի գիտական աշխատություններ, այդ թվում՝ 4 մենագրություն, 10 բրոշյուր՝ նվիրված ներքին հիվանդությունների բուժման և կուրորտոլոգիայի հարցերին։ Աշխատանքները վերաբերում են Հայաստանում կուրորտաբանության, ինչպես նաև տարբեր ներքին հիվանդությունների ախտածագման, կլինիկայի և բուժման հարցերին ։
Ծանոթագրություններ
Կատեգորիա:Հայ բժիշկներ Կատեգորիա:Հայ կուրորտաբաններ Կատեգորիա:Երևանի պետական բժշկական համալսարանի շրջանավարտներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Աշխատանքային կարմիր դրոշի շքանշան Կատեգորիա:Կարմիր աստղի շքանշանի ասպետներ Կատեգորիա:Հայրենական պատերազմի 2-րդ աստիճանի շքանշանակիրներ
Գոգոլ: Սկիզբ (ֆիլմ, 2017)
«Գոգոլ։ Սկիզբ», ռուսական ֆիլմ՝ նկարահանված ռեժիսոր Եգոր Բարանովի կողմից Նիկոլայ Գոգոլի «Երեկոները Դիկանկային կից ագարակում» ժողովածուի ստեղծագործությունների հիման վրա։ Գլխավոր դերը մարմնավորել է Ալեքսանդր Պետրովը։ Ֆիլմը թողարկվել է 2017 թվականի օգոստոսի 31-ին։
Ֆիլմի կարգախոսն է՝ «Ամենամութ գիշերը արևածագից առաջ է»։
«Գոգոլ․ Սկիզբ» ֆիլմը «Գոգոլ» նախագծի չորս ֆիլմերից առաջինն է և առաջին սերիալը Ռուսաստանում, որը որոշվել է թողարկել կինովարձույթում ։
2018 թվականի ապրիլի 5-ին կթողարկվի «Գոգոլ. Վիյ» ֆիլմը, 2018 թվականի օգոստոսի 30-ին՝ «Գոգոլ։ սարսափելի վրեժ» ֆիլմը։ Հետո 3 ֆիլմերը միասին կբաժանվեն 6 սերիաների, որոնք 2018 թվականին «Գոգոլ։ Կախարդված վայր» ֆիլմի 2 սերիաների հետ մեկտեղ կցուցադրվեն «ТВ-3» հեռուստաալիքով ։
Գլուխ առաջին․ Սպանություն Դիկանկայում
1829 թվական, երիտասարդ Նիկոլայ Վասիլևիչ Գոգոլը ծառայում է դատական գրագիր՝ Նորին կայսերական մեծության սեփական դիվանատան երրորդ բաժանմունքում, Սանկտ Պետերբուրգում։ Ծառայության ժամանակ, ավելի հաճախ սպանությունների ժամանակ, Գոգոլին տանջում են նոպաներ, որոնց ժամանակ նրան հետապնդում են տեսիլքներ, և անգիտակից վիճակում գրի է առնում թվում է թե անիմաստ բառեր։
Անսպասելիորեն Գոգոլը ծանոթվում է հռչակավոր քննիչ՝ Յակոբ Պետրովիչ Գուրոյի հետ, ով անմիջապես նկատում է երիտասարդ գրագրի տարօրինակ պահվածքը, և պարզվում է, որ նրա բոլոր գրառումները թանկարժեք հուշումներ են հանդիսանում մարդասպանի հետաքննության համար և մարդասպանը կարճ ժամանակահատվածում բացահայտվում է։ Նույն օրվա երեկոյանը քննադատաությամբ և սեփական տաղանդի մասին կասկածամտությամբ կոտրված Գոգոլը, արցունքներով և անզոր զայրույթով այրում է իր առաջին ստեղծագործության՝ «Հանց Կյուխելգարթեն» կուտակված բոլոր օրինակները։ Հաջորդ օրն առավոտյանը Գոգոլին է այցելում Գուրոն, ջերմ խոսքերով քաջալերում է նրան և խորհուրդ տալիս չհուսահատվել և չհրաժարվել առաջին ստեղծագործական փորձից, ինչպես նաև հայտնում է իր երախտապարտությունը կարճատև համագործակցության համար։ Գուրոն պատրաստվում է քննել Պոլտավյան նահանգի մոտ գտնվող Դիկանկա գյուղի աղջիների խորհրդավոր սպանությունները։ Գոգոլը, գիշերը դրա մասին տեսիլք ունենալով, Գուրոյին խնդրում է իրեն էլ վերցնել որպես օգնական և գրագիր, քանի որ այնտեղ նրա ծննդավայրն է։ Երիտասարդի տեսիլքներով համակված ու հետաքրքրված Գուրոն հեշտությամբ տալիս է իր համաձայնությունը և նրանք միասին ճանապարհվում են։